Nr.4013/ AJOFM TM /30.07.2020

**Comunicat de presă**

Agenţia Judeţeană pentru Ocuparea Forței de Muncă Timiş aduce la cunostinţa angajatorilor faptul că, în baza **OUG 120/22.07.2020** privind instituirea unor măsuri de sprijin destinate salariaților și angajatorilor în contextul situației epidemiologice determinate de răspândirea coronavirusului SARS-CoV-2, **salariații a căror activitate a fost suspendată ca urmare a anchetei epidemiologice efectuate de direcțiile de sănătate publică județene, respectiv a municipiului București beneficiază de:**

* acordarea indemnizației prevăzute la [art. XI din Ordonanța de urgență a Guvernului nr. 30/2020](http://legislatie.just.ro/Public/DetaliiDocumentAfis/225659) pentru modificarea și completarea unor acte normative, adică **75% din salariul de bază** corespunzător locului de muncă ocupat și se suportă din bugetul asigurărilor pentru șomaj, dar nu mai mult de 75% din câștigul salarial mediu brut prevăzut de [Legea](http://lege5.ro/App/Document/gi2tknjxgq/codul-muncii-din-2003?d=2020-03-21) bugetului asigurărilor sociale de stat pe anul 2020 [nr. 6/2020](http://lege5.ro/App/Document/gm2tmnrygy2q/legea-nr-6-2020-a-bugetului-asigurarilor-sociale-de-stat-pe-anul-2020?d=2020-03-21) (5429 LEI).

Măsura prevăzută mai sus, se aplică pe toată perioada în care activitatea este suspendată, **dar nu mai târziu de data de 31 decembrie 2020**.

De această măsură **nu beneficiază salariații aflați în concediu medical** și care primesc indemnizația de asigurări sociale aferentă.

Vă mulțumim,

**Director executiv,**

Marcel-Dumitru MICLĂU

De aceeași facilitate vor beneficia și angajatorii care încadrează în muncă, până la sfârșitul anului, pe perioadă nedeterminată, cu normă întreagă, tineri cu vârsta între 16 și 29 de ani.

Măsura de sprijin menționată se aplică, în aceleași condiții, și în cazul încadrării în muncă a cetățenilor români cărora le-au încetat raporturile de muncă cu angajatorii străini aflate în derulare pe teritoriul altor state, din motive neimputabile, prin concediere.

Începând cu data de 25 mai 2018, Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul General privind Protecția Datelor - RGPD) este aplicat de toate statele Uniunii Europene.

ANOFM a stabilit măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dumneavoastră cu caracter personal. Vom preveni utilizarea sau accesul neautorizat şi încălcarea securității datelor cu caracter personal, în conformitate cu legislaţia în vigoare, iar în raportul de colaborare cu instituţia noastră, dumneavoastră aveţi obligaţia de a respecta prevederile Regulamentului (UE) 2016.